युवकों ने की सड़क की सफाई
सड़क पर सफाई करती युवकों की टोली।
विश्रामपुर | नपके स्थापना के सात साल बाद भी सफाई कर्मचारी बहाल नहीं होने से प्रमुख कस्बा रेहला में लगी गंदगी के अंबार को भारत स्वाभिमान ट्रस्ट के प्रखंड प्रमुख संजू सिंह के नेतृत्व में लगभग सौ स्थानीय युवकों की टोली रविवार अहले सुबह सड़क पर झाड़ू लेकर उतरे। रेहला थाना चौक से गढ़वा रोड स्टेशन तक एक किमी रास्ता की साफ- सफाई में युवकों की टोली ने घंटों पसीना बहाया। वही झारखंड नवनिर्माण मोर्चा के केंद्रीय अध्यक्ष अभिमन्यु सिंह उर्फ बबलू सिंह इस स्वच्छता अभियान का हिस्सा बनकर पूरी तत्परता से सफाई कार्य में जुटे रहे। इस सामजिक कार्य में भारत स्वाभिमान ट्रस्ट के जिला प्रशिक्षक राजीव कुमार शामिल होकर लोगों को सार्वजनिक जीवन में मन-कर्म वचन से शुद्धता रखने का अनिवार्य रूप से संकल्प लेने की जरूरत है। इस स्वच्छता अभियान में शामिल प्रमुख जनों में दीनानाथ पार्षद, शेरू सिंह, मंगल गुप्ता, संतोष गुप्ता, हिमांशु सिंह, कार्तिक कुमार, लालेन्द्र सिंह, सुरेन्द्र सिंह, आदर्श कुमार, सुरेश चंद्रवंशी, ज्वाला गुप्ता, श्रीकांत दीक्षित, दीपक दीक्षित, गुड्डू गुप्ता सहित बड़ी संख्या में स्थानीय युवक शामिल हुए।
hin_Deva hin_Deva hin_Deva